ועדת הכספים, כנסת 25, פרוטוקול מספר 266, 2023-12-18 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  ולדימיר, אתה רוצה לשאול?     

ולדימיר בליאק: 	מה דעתך לגבי מס המשקאות הממותקים האנטישמי ששר האוצר מתכוון להטיל?     

משה גפני: לא בדקתי את זה

משה גפני:  אני עובר לסעיף הראשון בסדר היום: הצעת החלטת משכורת נושאי משרה שיפוטית (הוראת שעה – חרבות ברזל), נשיא המדינה, שרים וסגני שרים

משה גפני:  פנה אלי חבר הכנסת אליהו רביבו, רכז הקואליציה בוועדת הכספים, וגם ולדימיר בליאק, רכז האופוזיציה בוועדת הכספים, בנושא הזה

משה גפני:  ראיתי את המכתב שלכם, שמחתי לקראתו, אבל דיברתי עם אופיר כץ והסכמנו לעשות חלוקה כך שהפיקוח על השכר של חברי הכנסת יהיה בוועדת הכנסת, הפיקוח על שכר השרים, על שכר נושאי משרה שיפוטיים ונשיא המדינה יהיה בוועדת הכספים

משה גפני:  המגמה היא לא להעלות את השכר בזמן הזה

משה גפני:  השכר איננו שכר רעב, איננו שכר נמוך

משה גפני:  אמרתי לאופיר כץ שיש את הפנייה שלכם שאני מתכוון להביא

משה גפני:  האמת שרציתי להביא את זה באותו יום, אבל באותו יום היה דיון על התקציב - זה לא כל כך משנה, כי ההחלטה צריכה להתקבל לפני תום דצמבר

משה גפני:  שמתי את זה השבוע כסעיף ראשון על סדר היום

משה גפני:  אני מבקש לדון על העניין ולקבל החלטה

משה גפני:  אליהו, אני מאפשר לכם להעלות את הנושא

משה גפני:  בבקשה

אליהו (אלי) רביבו: תודה רבה, אדוני היושב ראש

אליהו (אלי) רביבו:  אני מודה לך על קביעת הדיון החשוב הזה בעקבות פנייתי אליך ופניית חברי ולדימיר בליאק

אליהו (אלי) רביבו:  מדינת ישראל נמצאת במלחמה והשלטון חייב להוות דוגמה אישית

אליהו (אלי) רביבו:  הגיע הזמן שנבין שאנחנו כאן כדי לייעל תהליכים מעוותים - אמרתי את זה בעניין הקיצוץ הנדרש במשרדי ממשלה, אמרתי את זה בעניין העברת הכספים הקואליציוניים לבסיס התקציב או לפח

אליהו (אלי) רביבו:  עלינו להכניס מתחת לאלונקה את השלטון ולהקפיא את שכר השרים, השופטים ונשיא המדינה

אליהו (אלי) רביבו:  אני רוצה להיות ברור,  זאת לא הקפאה כדי שבשנה הבאה יקבלו פעמיים, זה ביטול הצמדת שכר

אליהו (אלי) רביבו:  ההצעה הזאת היא לא פוליטית, היא הצעה מתבקשת, אדוני היושב ראש, ראויה, מוסרית וצודקת

אליהו (אלי) רביבו:  על כל חברי ועדת הכספים להצביע פה אחד, ואני סמוך ובטוח שכך יהיה

אליהו (אלי) רביבו:  אני מודה לחברי ולדימיר בליאק שזה אחד הנושאים שלא היינו צריכים להתדיין עליו, שבשנייה הראשונה ראינו עין בעין והחלטנו באופן ענייני לטובת העניין

משה גפני: תודה רבה

משה גפני:  ולדימיר, בקשה

ולדימיר בליאק: תודה רבה

ולדימיר בליאק:  בפתח דבריי אני רוצה להביע הזדהות עם משפחות החטופים

ולדימיר בליאק:  למלחמה הזאת יש מספר מטרות, אבל המטרה הראשונה במעלה היא החזרת כל האזרחים שלנו שנקלעו לאסון הזה

ולדימיר בליאק:  אנחנו נעשה הכל כדי שזה יקרה

ולדימיר בליאק:      אני מסכים לחלוטין עם ידידי חבר הכנסת אליהו רביבו - בשבועות הקשים האלה, והשבוע האחרון היה קשה במיוחד, לפחות עבורי, שאנחנו כחברי כנסת, כסמל שלטון חייבים להוות דוגמה אישית

ולדימיר בליאק:  סברתי בתקציב שעבר ביום חמישי האחרון שהיה מקום לבטל לפחות 70% מהכספים הקואליציוניים - את זה שר האוצר הבטיח לעשות ולא עמד בהבטחתו - ולבטל חמישה-שישה משרדים מיותרים שהיו יכולים לגרום לחיסכון של מיליארד וחצי שקלים

ולדימיר בליאק:  אנחנו צריכים את הכסף הזה לחיילים, למפונים, לעסקים הקטנים

ולדימיר בליאק:  אני מאוד מקווה שהכנסת, ובעיקר הקואליציה, תשנה את דעתה בתקציב הבא, בתקציב של שנת 2024 שיוגש לכנסת עד 19 בינואר

ולדימיר בליאק:  יש שם שמונה מיליארד שקלים כספים קואליציוניים ואת המשרדים המיותרים שהתקציבים שלהם קפצו

ולדימיר בליאק:  הדוגמה הכי מקוממת זה המשרד להתיישבות שקפץ מ-133 מיליון שקלים ל-543 מיליון שקלים, כאשר אין שם שקל אחד למרכיבי הביטחון ביהודה ושומרון

ולדימיר בליאק:  אני פונה בהזדמנות הזאת לחברי הקואליציה - הגיע הזמן שגם אתם תבינו שתקציב המלחמה זה לא תקציב רגיל

ולדימיר בליאק:  אם היה צריך לבטל את כל הדברים האלה בשגרה, בוודאי צריך לבטל אותם בחירום

ולדימיר בליאק:      לגבי המכתב, אני חושב שיש פה הסכמה גורפת של הקואליציה והאופוזיציה

ולדימיר בליאק:  כל מה שרצינו לומר אמרנו במכתב ואני מקווה מאוד שנקבל את ההחלטה הנכונה

משה גפני: תודה רבה

משה גפני:  נעמה לזימי, בקשה

נעמה לזימי: אני רוצה לפתוח את הדברים בכך שאני כואבת את הטרגדיה הקשה שקרתה ביום שישי ואת הנפילה של לא מעט מבנינו בקרב

נעמה לזימי:  ביום שבת הגעתי לעצרת משפחות החטופים

נעמה לזימי:  אני לא זוכרת מאז המלחמה את העצרת הזאת כל כך עצובה, העצב היה מורגש באוויר ברגע שהגענו

נעמה לזימי:  חשוב להגיד בפתח כל דיון, עלינו להחזיר אותם לכאן חיים

נעמה לזימי:  החברה הישראלית היא חברה שמקדשת חיים, לא את המוות

נעמה לזימי:       בימים כתיקונם אני נגד להתערב בהקפאת שכר של נושאי משרה - אנחנו נבחרי ציבור, לכן הדין שונה ונכון להקפיא – אבל הימים הם לא ימים כתיקונם, המצב מאוד חריג

נעמה לזימי:  אני חושבת שאנחנו לא צריכים להתערב בנושאי משרה ציבורית שהם לא נבחרים, אבל המלחמה הזאת מחייבת אותנו לשמש דוגמה אישית, להבין את גודל השעה, לכן שלא כמנהגי אני אצביע בעד ההצעה להקפיא את השכר

נעמה לזימי:       קראתי על כל מיני הצעות לפגוע בפנסיות שלנו, לפגוע בפטור ממס לקרן השתלמות, בפטור ממס על קצבת פנסיה עד תקרה מסוימת

נעמה לזימי:  אני מקווה שזה לא נכון, שזה לא יקרה

נעמה לזימי:  הדרך לממן תקציבים מיותרים ולא נכונים לא יכולה לעבור דרך הפנסיות

משה גפני: אני לא מכיר את זה

נעמה לזימי: אני נשענת על מה שאני קוראת ושומעת

ולדימיר בליאק: זה פורסם אתמול

נעמה לזימי: בסופ"ש קראתי על הבקשה לתמוך בקרנות של המוסדיים על חשבון התשואה

משה גפני: אתה מכיר, ינון?     

ינון אזולאי: אני לא מכיר

נעמה לזימי: אם אתה לא מכיר, אני מקווה שנמשיך לא להכיר

ולדימיר בליאק: ולהטיל מס על רווחים בקרנות ההשתלמות החל מהשנה השביעית

נעמה לזימי: ענייניות תהיה פה בכל הנוגע לצורכי המלחמה, אבל אם תהיה פה פגיעה בוודאות הפנסיונית, בטח של מעמד הביניים, אנחנו נעשה את כל מה שצריך לעשות כדי שזה לא יקרה

נעמה לזימי:  התפקיד שלנו בוודאות פנסיונית עומד לפני כל צורך לגייס כסף לפרויקטים ממשלתיים

נעמה לזימי:  פנסיה היא ערך של קיום בכבוד, היא לא מטבע עובר לסוחר שעושים איתו כל מיני קומבינות

אליהו (אלי) רביבו: נעמה, את צודקת

נעמה לזימי: אני אומרת את זה, כי נעשה כנס לפני כשבוע שקורא להשקיע במוסדיים גם על חשבון התשואה וגם על חשבון הוודאות הפנסיונית

נעמה לזימי:  התווכחנו פה הרבה על התקציב הבעייתי שעבר, התווכחנו על הרבה דברים, אבל על הסיפור הזה, גפני, אנחנו לא יכולים להרשות לעצמנו להתווכח - צריכה להיות ברורה לנו האחריות הגדולה שיש לנו לגבי הקיום בכבוד של כל חוסכי הפנסיה בישראל

משה גפני: תודה רבה

משה גפני:  חבר הכנסת סולומון, בקשה

משה סולומון: בכל בוקר, לצערנו, אנחנו מתבשרים על עוד לוחם ועל עוד חייל שנופל בקרב בעזה, במלחמה על הקיום שלנו

משה סולומון:  אנחנו משתתפים בצער המשפחות שמצטרפות למשפחות השכול, בוודאי בצער משפחות החטופים שנפלו בטרגדיה שקרתה ביום שישי

משה סולומון:  באמת קשה היה לראות ששלושה חטופים פרואקטיביים, שעשו פעולות, שיצרו מציאות שבה הם יכולים לצאת אל החופש, נהרגים דווקא במקום שאמור להגן עליהם

משה סולומון:  אנחנו יודעים שבמלחמה יש אי ודאות, שהמצב מורכב, לכן אסור לנו לשפוט אף אחד במציאות הזאת, גם לא את אותם חיילים שעומדים שם כדי להביא אותם חזרה לכאן

משה סולומון:  אתמול ביקרתי את משפחת אוריה יעקב שנפל בעזה

משה סולומון:  הוא היה חייל מדהים, עם רוח קרב, עם ערכיות, עם שורשיות

משה סולומון:  האבא והאימא אמרו לי שמבחינתם הדבר הכי חשוב שיכול לקרות אחרי שהבן שלהם נפל, זה להביא לניצחון במערכה, לא לעצור לרגע אחד, גם אם מדובר על דברים חשובים

משה סולומון:  הייתי אתמול גם אצל דרור אלוני, מפקד ימ"ר לכיש, שהבן שלו נהרג

משה סולומון:  הוא גם אמר שהבן שלו נפל כדי להביא ביטחון לאזרחי ישראל וכל זמן שלא השגנו את המטרה הזאת אסור לעצור בשום פנים ואופן, לא משנה לחץ כזה או אחר

משה סולומון:  אנחנו צריכים להדהד את זה שאנחנו צריכים לחתור למגע ולפעול כדי להביא את החטופים שנמצאים שם, אבל אנחנו צריכים לעשות את זה בלי לוותר על היכולת שלנו לשלוט במרחב עזה, להביא לביטחון, להביא למצב שבו אנחנו מקריסים את החמאס, שוללים כל יכולת שלטונית וצבאית שם

משה סולומון:  הדרך להביא את החטופים היא אך ורק על ידי יכולת צבאית בתוך עזה, כשאני מקווה שבעזרת השם נתבשר על ניצחון המלחמה ועל השבת החטופים בקרוב

משה גפני: מה עמדתך בנושא שמובא היום?     

משה סולומון: אני מצטרף לדברי חברי רביבו וחברי בליאק, אני חושב שנכון בעת הזאת, שנכון במציאות שבה אנחנו נמצאים לשים את המשאבים המעטים שלנו לטובת סוגיית המלחמה

משה גפני: תודה רבה

משה גפני:  ינון, בקשה

ינון אזולאי: תודה רבה, אדוני היושב ראש

ינון אזולאי:  אני כמובן רוצה לצרף את תנחומיי

ינון אזולאי:  לצערנו כל יום אנחנו שומעים על עוד חיילים

ינון אזולאי:  שמענו על שלושת החטופים שכמעט ראו את האור ובסוף נהרגו

ינון אזולאי:  אי אפשר לדון את החיילים ואת אף אחד שהיה שם באותו רגע

ינון אזולאי:  אנחנו תמיד אומרים שצריך לעשות הכל וכמה שיותר מהר על מנת להשיב את החטופים הביתה, ואני יודע שמדינת ישראל עושה רבות למען השבתם של החטופים כדי שיחזרו בריאים ושלמים

ינון אזולאי:          לעניין הקפאת שכרם של הבכירים, של נושאי המשרות למיניהם – אם בעת הזאת כל אחד מאיתנו לקח על עצמו איזה שהוא חלק קטן בנושא המלחמתי ובנושא השכר, אני מאמין שגם הנציגים של נושאי המשרות לא יתנגדו לכך, כשברור לי שהם באו רק כדי להגיד שהם בעד

ינון אזולאי:  גם אני כמוך וכמו חבריי בעד

משה גפני: היועצת המשפטית של הוועדה, תגידי מה המעמד החוקי

שולמית אלוני: שכר נושאי המשרה מתעדכן ב-1 בינואר בכל שנה בהתאם לשיעור עליית השכר הממוצע במשק

שולמית אלוני:   ועדת הכנסת קיבלה בשבוע שעבר החלטה בחס לחברי הכנסת בהתאם להמלצת הוועדה הציבורית ונוכח ההשלכות הכלכליות של מצב הלחימה

שולמית אלוני:  בהתאם לנוסח שהתקבל בוועדת הכספים ולנוסחים שנמצאים בפניה, לא יעודכן ב-1 בינואר 2024 שכר נושאי המשרה

שולמית אלוני:  שכרם של הנשיא, ראש ממשלה, שרים, סגני שרים ונושאי משרה שיפוטית לא יעודכן ב-1 בינואר, הם ימשיכו לקבל בשנת 2024 את השכר כפי ששולם להם בשנת 2023

שולמית אלוני:  ביחס לעדכון השכר בינואר 2025, השכר ישתנה לפי השינוי בשכר הממוצע לעומת שכר היסוד שעל פיו הוא היה אמור להיות מחושב בינואר 2024, כשעליית השכר הממוצע בשנת 2023 לא תובא בחשבון

אליהו (אלי) רביבו: זאת אומרת, ב-1

אליהו (אלי) רביבו: 1

אליהו (אלי) רביבו: 2025 תהיה הצמדה ביחס ל-2024

משה גפני: בעבר עשינו הקפאת שכר כך שזה נלקח בחשבון אחרי

ולדימיר בליאק: בקורונה הייתה הקפאה למרות שתיקנו אחר כך

משה גפני: במקרה הזה מדובר על ביטול, מה שאומר שמכאן ואליך זה לא נחשב

משה גפני:  נשיא המדינה הודיע שהוא תומך בעניין, שהוא תומך בנוסח כפי שהוכן בוועדה כי הוא חושב שבתקופה הזאת צריך לבטל את העלאה

משה גפני:  מנהל בתי המשפט, בקשה

מיכאל שפיצר: אנחנו מצטרפים בהסכמה מלאה להצעה

מיכאל שפיצר:  הנסיבות והמצב מחייבים את זה, אין שאלה

ירון לוי: 	התבקשתי על ידי נושאי המשרה השיפוטית האחרים לייצג את עמדתם

משה גפני: הכוונה היא לדיינים ולקאדים

ירון לוי: 	אני מייצג את הרב מאיר כהנא, הוא נמצא בשירות פעיל במילואים, ואת ד"ר איאד זחאלקה

משה גפני: ואתה מייצג גם קאדים מד'-הב?     

ירון לוי: על זה הם לא דיברו איתי

משה גפני: אנחנו מדברים גם על קאדים מד'-הב

ירון לוי: 	עמדת שופטי ישראל היא שבעת חריגה זו של מלחמה קשה שנכפתה עלינו, שגובה מהציבור הישראלי מחירים כבדים מנשוא וכרוכה אף בצרכים כלכליים משמעותיים, נדרש הציבור הישראלי כולו להתגייסות

ירון לוי:  כמובן שכלל שופטי ישראל נרתמים למאמץ הלאומי במישור זה ומקבלים את ההצעה לביטול הצמדת השכר לשנת 2024

ירון לוי:       	עמדת נציגות הדיינים, כפי שהועברה לי על ידי יושב ראש נציגות הדיינים, כבוד הרב מאיר כהנא: "בשעה שבנינו ואחינו נלחמים בחזית והאומה עומדת מאוחדת ואיתנה, נציגות הדיינים רואה לנכון להצטרף למאמץ הלאומי ולקבל את הצעת חברי הכנסת בדבר ביטול הצמדת השכר בשנה זו

ירון לוי:  עם זאת, אנו רואים לנכון להבהיר כי עמדתנו העקרונית באשר להבדלים לעניין הצמדת השכר בין נבחרי הציבור לבין נושאי המשרה כפי שהצגנו בפני ועדה נכבדה זו בדיון על הקפאת השכר בתקופת הקורונה, עומדת בתוקפה"

משה גפני: 	אנחנו מתפללים שהמלחמה תסתיים בטוב

משה גפני:  כשנחזור לחיים השגרתיים נצטרך לדון

משה גפני:  יש מציאות שבה נושאי המשרה השונים, כולל חברי הכנסת, כולל השרים, כולל סגני השרים, השופטים, נמצאים במן הצמדה שונה

משה גפני:  צריך לבחון את העניין הזה

משה גפני:  אתם טענתם טענות, בשעתו קיבלנו אותן, על כך שאצלכם אין את הדברים שיש אצל אחרים

משה גפני:  צריך פעם אחת לעשות בזה סדר, אבל זה לא הזמן

משה גפני:  אני שמח על העמדה שלכם, היא עמדה מכובדת ונכונה, ואני מברך אתכם על כך

ירון לוי: זו לא העת, אני מסכים

ירון לוי:  כמו שראית, שופטי ישראל לא דיברו על זה

ירון לוי:  עמדת נציגות הקאדים -  שהם מסכימים

עידו חי: אנחנו תומכים במהלך

משה גפני: ברור

משה גפני:  אם היינו מבטלים את השכר של נושאי המשרה אתם גם הייתם תומכים

שולמית אלוני: החלטת שכר שרים וסגני שרים (הוראת שעה – חרבות ברזל), התשפ"ד-2023     	בתוקף הסמכות לפי סעיף 36 לחוק-יסוד: הממשלה, מחליטה ועדת הכספים של הכנסת לאמור:     הוראת שעה לשנת	1

שולמית אלוני: 	על אף האמור בסעיף 5(ב) להחלטת שכר שרים וסגני שרים,  2024				התשמ"ב-1982, ביום כ' בטבת התשפ"ד (1 בינואר 2024) 				לא יעלה שכר היסוד של נושאי המשרה האמורים באותו 				סעיף

שולמית אלוני:      עדכון השכר משנת	2

שולמית אלוני: 	לשם חישוב העדכון של שכר היסוד של נושאי המשרה  2025 ואילך			האמורים בסעיף 1 ביום א' בטבת התשפ"ה (1 בינואר 				2025), יובא בחשבון השכר הממוצע כפי שיעורי ביום  				כ' בטבת התשפ"ד (1 בינואר 2024) אילולא הוראות  				סעיף 1

שולמית אלוני:       זה אומר שהשכר הממוצע בשנת 2023 לעולם לא יחזור לתוך המעגל הזה

שולמית אלוני:       החלטת משכורת נשיא המדינה (הוראת שעה – חרבות ברזל), התשפ"ד-2023     	בתוקף סמכותי לפי סעיף 16 לחוק-יסוד: נשיא המדינה, מחליטה ועדת הכספים של הכנסת לאמור:     הוראת שעה לשנת	1

שולמית אלוני: 	על אף האמור בסעיף 3(ב) להחלטת משכורת נשיא   2024				המדינה, התשמ"ב-1982, ביום כ' בטבת התשפ"ד 				(1 בינואר 2024) לא תעלה משכורתו של נשיא  				המדינה

שולמית אלוני:      עדכון השכר משנת	2

שולמית אלוני: 	לשם חישוב העדכון של משכורתו של נשיא המדינה 2025 ואילך			ביום א' בטבת התשפ"ה (1 בינואר 2025) יובא  				בחשבון השכר הממוצע כפי שיעורו ביום כ' בטבת 				התשפ"ד (1 בינואר 2024) אילולא הוראות סעיף 1

שולמית אלוני:      החלטת משכורת נושאי משרה שיפוטית (הוראת שעה – חרבות ברזל), התשפ"ד-2023     	בתוקף הסמכות לפי סעיף 10 לחוק-יסוד: השפיטה, לפי סעיף 8 לחוק בתי הדין לעבודה,  	התשכ"ט-1969, לפי סעיף 26(ד) לפקודת התעבורה, לפי סעיף 17 לחוק הדיינים,  	התשט"ו-1955, לפי סעיף 14 לחוק הקאדים, התשכ"א-1961, ולפי סעיף 20 לחוק בתי 	הדין הדתיים הדרוזיים, התשכ"ג-1962, מחליטה ועדת הכספים של הכנסת לאמור:     הוראת שעה לשנת	1

שולמית אלוני: 	על אף האמור בסעיף 6(ב) להחלטת משכורת נושאי   2024				משרה שיפוטית, התשמ"א-1981, ביום כ' בטבת 				התשפ"ד (1 בינואר 2024) לא תעלה משכורת 				היסוד של נושא משרה שיפוטית

שולמית אלוני:      עדכון השכר משנת	2

שולמית אלוני: 	לשם חישוב העדכון של משכורת היסוד של נושא 2025 ואילך			משרה שיפוטית ביום א' בטבת התשפ"ה (1  				בינואר 2025), יובא בחשבון השכר הממוצע כפי 				שיעורו ביום כ' בטבת התשפ"ד (1 בינואר 2024) 				אילולא הוראות סעיף 1

ינון אזולאי: כמה זה חוסך למדינה?     

עידו חי: בשנה הראשונה מדובר בחיסכון של כ-52 מיליוני שקלים על כל נושאי המשרה

ינון אזולאי: אלה נושאי המשרה שעכשיו אנחנו דנים עליהם?      

עידו חי: כן

ינון אזולאי: כולל חברי הכנסת?     

עידו חי: כולל חברי הכנסת

משה גפני: אתה יודע לעשות את ההבחנה?     

עידו חי: 46 מתוך ה-52 זה נושאי משרה שיפוטית ומקביליהם

עידו חי:  חשוב לציין שזה חיסכון בשנה הראשונה

עידו חי:  ברגע שמקפיאים את זה, כל שנה יהיה את החיסכון בסוג של ריבית דריבית

ינון אזולאי: אבל אתה לא מקפיא

ינון אזולאי:  פה אתה מבטל

עידו חי: נכון, אבל אני רק אומר שזה חיסכון - -     

משה גפני: זו לא הייתה השאלה שלו

משה גפני:  השאלה שלו הייתה כמה עכשיו

עידו חי: 52 מיליון שקל

משה גפני: ומה אם אתה מבחין בין נושאי המשרה ובין חברי הכנסת?      

עידו חי: חברי הכנסת הם 3

עידו חי: 2 מיליון

משה סולומון: בנפרד מהשרים?     

עידו חי: כן, רק חברי כנסת

ינון אזולאי: כמה זה השרים?     

עידו חי: 1

עידו חי: 8 מיליון שקלים

ינון אזולאי: כמה זה נושאי משרה שיפוטית?     

עידו חי: 46 מיליון

שולמית אלוני: זו בעצם הערכה, כי אין עדיין את השכר הממוצע, נכון?     

עידו חי: אלו הערכות של הביטוח הלאומי

עידו חי:  הערכה היא 5

עידו חי: 6%

משה גפני: אני מבקש להביא להצבעה את החלטת משכורת נושאי משרה שיפוטית

משה גפני:  מי בעד ההצעה הזאת, ירים את ידו? מי נגד, מי נמנע?     

משה גפני: אושר

משה גפני: פה אחד התקבלה ההצעה

משה גפני:  הצעת החלטת משכורת נשיא המדינה

משה גפני:  מי בעד ההצעה, ירים את ידו? מי נגד, מי נמנע?     

משה גפני: אושר

משה גפני: ההצעה התקבלה

משה גפני:  הצעת החלטת שכר שרים וסגני שרים

משה גפני:  מי בעד הצעת ההחלטה, ירים את ידו? מי נגד, מי נמנע?     

משה גפני: אושר

משה גפני: ההצעה התקבלה

ולדימיר בליאק: למה לא היה פה נציג של השרים וסגני השרים?     
 

משה גפני: אני לא יודע

משה גפני:  שלוש ההצעות התקבלו פה אחד, מה שמראה לכולם גם את המאמץ וגם שאנחנו סמל שלטון

משה גפני:  תודה רבה